|  |  |
| --- | --- |
| Forum: | BKV OmrådeMED, ekstraordinært møde |
| Tid: | 20. august 2014 kl. 9.00 – 10.00. Der er formøde for medarbejderne fra kl. 8.30. Der serveres kaffe/the. |
| Sted: | Rådhuset, Blok A – stuen, lokale 129 |
| Deltagere: | Jytte Therkildsen, Cecilie Engell, Ulla Kusk, Helle Vaarning, Claes Hjort, Anne Nielsen, Susi Flex, Margit Krogh, Claes Isbrandtsen, Carina Kofoed, Jan Hausted Petersen, Suzanne Agerholm |
| Afbud: |  |
| Referent: | Dorthe Stærkær de la Motte  nde af alle. |

# Orienteringspunkter

## Præsentation af afdelingschef Ulla Kusk, Sundhed, Pleje & Omsorg

*Konklusion:*

*Kort præsentation af Ulla og medlemmerne af OmrådeMED.*

## Orientering om justering af organisationen v/ Jytte Therkildsen

Den nye organisation har fungeret et år, og der har vist sig et behov for en mindre justering for at understøtte nogle udviklingsstræk.

Der er derfor et forslag til en justering af organisationen på vej ud til høring i MED organisationen.

Punktet behandles samme dag i BMB OmrådeMED.

Bilag: Justering af den administrative organisering – styrkelse af byudvikling, drift og sundhedsindsatsen.

*Konklusion:*

*Den foreslåede ændring af organisationen har været drøftet et stykke tid i Direktørforum for at vende alle vinkler.*

*Ved at lægge planlægning af byen sammen med kultur/fritid opstår der et tættere fokus på byudviklingen med en kobling til kultur- og fritidslivet og ekstra kraft på samspillet med borgerne.*

*Albertslund Kommune er i gang med et væsentligt byudviklingstræk omkring midtbyen. Derfor foreslås det, at kulturområdet overgår til det andet direktørområdet og den forebyggende sundhed forbliver i direktørområdet Børn, Kultur & Velfærd.*

*Medarbejderne udtrykte følgende:*

*Processen har ikke været tilfredsstillende. Den korte forberedelsestid er ikke tilfredsstillende. Der er endvidere usikkerhed om, hvornår KommuneMED kommer ind i processen, da der ikke p.t. er indkaldt til møde som ellers beskrevet i oplægget (det er efterfølgende blevet booket).*

*Medarbejderinddragelsen har vanskelige vilkår under så korte tidsfrister, når der skal høres i eget ”bagland”. Hvorfor så kort en frist? Medarbejderne mente det går for hurtigt, så processen ikke bliver ordentlig.*

*Medarbejderne udarbejder et bilag til referatet, som omhandler procesdelen, da medarbejderne ikke på nuværende tidspunkt kan udtale sig om indholdet i forslaget. Deres kommentarer vil blive frembragt på KommuneMEDmødet.*

*Svar fra ledelsen:*

*Økonomiudvalget har fået den første orientering i lørdags. De berørte medarbejdere har fået den første orienteringen før MEDorganisationen. Der ønskes, at ændringen sker hurtigt af hensyn til de berørte medarbejdere, så de hurtigt kan komme på plads i den nye organisation. Nogle medarbejdere på teknik/planområdet får ny leder og ny afdelingschef. På det nuværende kulturområde vil ændringen være, at de får en ny direktør.*

*Økonomiudvalget behandler sagen den 2. september.*

## Status på arbejdsstedets indretning af skolerne v/ Claes Hjort

*Konklusion:*

*Arbejdstidsvilkår er ændret for lærerne. Arbejdsredskaber m.v. skal stilles til rådighed for medarbejderne, når nu forberedelsen skal ske lokalt på skolerne Der er krav i arbejdsmiljøloven om, hvordan arbejdsvilkår skal være i forhold til luft, støj, lokaleindretning osv.*

*Lærerne havde en forventning om, at arbejdsstedet var i orden den 4. august, når de mødte ind på arbejde efter sommerferien. Der blev givet en status fra Claes Hjort for, hvor langt de enkelte skoler er i forhold til etablering af arbejdspladser for lærerne.*

*Ledelsen udtrykte også ærgrelse over, at det ikke var på plads som ellers planlagt. Der har været leverandørsvigt af møbler, hvilket er rigtigt ærgerligt. Der var stor ros til arbejdet, som arbejdsmiljøgrupperne har bidraget med. Stor anerkendelse til alle, der har bidraget med at finde løsninger for arbejdsmiljøet på skolerne for lærerne.*

*Afslutningsvis udtrykte Anne Nielsen bekymring for, om klubberne bliver medlem af ArbejdspladsMED på skolerne. Anne Nielsen kontakter selv afdelingschef Henriette Krag.*

## Eventuelt

*Konklusion:*

1. *Status for afdelingschefstillingen i Dagtilbud. Der forventes en afklaring i løbet af 1 måned.*
2. *Status for skimmelsvamp på rådhuset. Der blev iværksat en hurtig renovering af de pågældende steder og det er stadig i gang.*